Kære leder, pædagogfaglige kollegaer og forældrebestyrelse

Når jeg laver mad i vores institution, så er jeg med til at sikre børnenes trivsel med sund og velsmagende mad. Det gør jeg fordi, gode vaner og mad og måltider grundlægges i barndommen og har indflydelse på livsstilsvaner senere i livet. Og op til 70 % af børns energibehov dækkes i løbet af en dag i daginstitutionen.

Jeg kan ikke gøre det uden jeres opbakning og pædagogiske arbejde rundt om bordet. I fællesskab gør vi en forskel for det enkelte barns. Det, synes jeg, er værd at fejre. Derfor har jeg tilmeldt os til eventen ”Maddag 2023” den 20. september, hvor daginstitutioner over hele landet fejrer de fælles madordninger.

Maddag er en dag, hvor børn i institutioner landet over tilbereder og spiser et frokostmåltid inden for samme ramme. I år skal vi fejre Maddagen for 1. gang med temaet ’Sammen om maden’ – både i køkkenet, og hvis I er med, så også på stuen.

I august modtager vi materialer – bl.a. opskrifter, plakater, klistermærker og forslag til forskellige pædagogiske aktiviteter, som er lige til at plukke fra. Lad os drøfte, hvordan vi kan få mest mulig ud af maddagen – sammen.

Jeg håber, at I alle vil bakke op og gøre Maddag 2023 til en festdag med masser af fællesskab og aktivitet omkring maden.

Mange hilsner

**XX** fra køkkenet